গত বছরের মাঝামাঝি কলকাতা বেশ সরগরম হয়ে উঠেছিল ‘মেরি পেয়ারি বিন্দু’-র শ্যুটিং নিয়ে। শহরের বেশ কিছু লোকেশনে ছিল শ্যুটিং। পরিণীতি ও আয়ুষ্মানকে দেখার জন্য ভিড়ও হতো বিস্তর। প্রযোজক মনীশ শর্মার এই ছবিতে বাংলার বহু অভিনেতা-অভিনেত্রীকে দেখা যাবে। যেমন আয়ুষ্মান খুরানার বাবা ও মায়ের ভূমিকায় রয়েছেন রজতাভ দত্ত ও অপরাজিতা আঢ্য, জুন মালিয়াকে দেখা যাবে পরিণীতি চোপড়ার মায়ের ভূমিকায়। 
আরও পড়ুন
মেরি পেয়ারি বিন্দু ছবির শ্যুটিংয়ে উঁকি-ঝুঁকি, দেখুন ফোটোগ্যালারি
বলেছিলাম পরিচালক নিজে ফোন না করলে কাজ করব না: অপরাজিতা আঢ্য
সম্প্রতি ছবির ট্রেলারটি মুক্তি পেল ইউটিউবে— মোট পাঁচটি পর্বে। ট্রেলারটি এমনভাবেই তৈরি যাতে গল্পের ধাঁচটা সম্পর্কে, পাত্রপাত্রী সম্পর্কে একটা সম্যক ধারণা তৈরি হয় দর্শকদের ছবি মুক্তি পাওয়ার আগেই। কিন্তু অনেক কিছু বলা সত্ত্বেও না-বলা রয়ে গিয়েছে আসল কথাটাই— ‘তার পর’? এই তার আর তার পর— এটাই ছবির ইউএসপি। মিলেনিয়ালদের কথা ভেবেই যে ছবিটি তৈরি করা, সেটা ট্রেলার দেখেই স্পষ্টা। কুড়ির কোঠায় যাঁরা, তাঁদের চেয়েও এই ছবি অনেকটাই সেই সব মানুষের জন্য যাঁদের শৈশব কেটেছে অ-ডিজিটাল একটা সময়ে। 
দেখে নিন ছবির সম্পূর্ণ ট্রেলার নীচের লিঙ্কে ক্লিক করে—